Îran de nê rojanê peyênan de mabênê 3 hezar û 500 û 4 hezaran de waqayê neweyî yê vîrusê Korona ameyî tesbîtkerdene. Bi nê hawayî hûmara mergan zî zêdîyaye.
Îran de zî pêlê diyînî yê janî xo mojna ra la reyna zî berê sînorî yê mabênê Îran-Wan û Colemêrgî yenê akerdene. Rewşe şarê herême qerqilnena.
Cara Wan de bêtedbîrîya dewlete ra hûmara nêweşan zêdîyena. Şaristan de hûmara nêweşan resaye 600 kesan û heta nika 10 kesî merdî. Şaristan de 75 hezar kesî binê karantîna de yê ke nê kesî nêeşkenê hewceyanê xo yê serekeyan zî peyda bikere.
